CELEX: 31988R1010
Language: el
Date: 1988-03-21 00:00:00
Title: Κανονισμός (ΕΟΚ) αριθ. 1010/88 του Συμβουλίου της 21ης Μαρτίου 1988 για την εφαρμογή της απόφασης αριθ. 3/87 της Μεικτής Επιτροπής ΕΟΚ—Ισλανδίας για την τροποποίηση του πρωτοκόλλου αριθ. 3 με σκοπό τον προσδιορισμό των λεπτομερειών εφαρμογής της απόφασης αριθ. 3/86 στην Ισπανία, τις Καναρίους Νήσους και τη Θέουτα και Μελίλια

Avis juridique important

|

31988R1010

Κανονισμός (ΕΟΚ) αριθ. 1010/88 του Συμβουλίου της 21ης Μαρτίου 1988 για την εφαρμογή της απόφασης αριθ. 3/87 της Μεικτής Επιτροπής ΕΟΚ—Ισλανδίας για την τροποποίηση του πρωτοκόλλου αριθ. 3 με σκοπό τον προσδιορισμό των λεπτομερειών εφαρμογής της απόφασης αριθ. 3/86 στην Ισπανία, τις Καναρίους Νήσους και τη Θέουτα και Μελίλια  

Επίσημη Εφημερίδα αριθ. L 100 της 19/04/1988 σ. 0007

***** ΚΑΝΟΝΙΣΜΟΣ (ΕΟΚ) αριθ. 1010/88 ΤΟΥ ΣΥΜΒΟΥΛΙΟΥ  της 21ης Μαρτίου 1988  για την εφαρμογή της απόφασης αριθ. 3/87 της Μεικτής Επιτροπής ΕΟΚ-Ισλανδίας για την τροποποίηση του πρωτοκόλλου αριθ. 3 με σκοπό τον προσδιορισμό των λεπτομερειών εφαρμογής της απόφασης αριθ. 3/86 στην Ισπανία, τις Καναρίους Νήσους και τη Θέουτα και Μελίλια  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι η συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Ισλανδίας (1) υπεγράφη στις 22 Ιουλίου 1972 και άρχισε να ισχύει την 1η Απριλίου 1973·  ότι, δυνάμει του άρθρου 28 του πρωτοκόλλου αριθ. 3 περί του ορισμού της έννοιας «καταγόμενα προϊόντα» ή «προϊόντα καταγωγής » και περί των μεθόδων διοικητικής συνεργασίας, το οποίο αποτελεί αναπόσπαστο τμήμα της εν λόγω συμφωνίας, η Μεικτή Επιτροπή εξέδωσε την απόφαση αριθ. 3/87 που τροποποιεί το πρωτόκολλο αυτό·  ότι η απόφαση αυτή είναι αναγκαίο να τεθεί σε εφαρμογή εντός της Κοινότητας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η απόφαση αριθ. 3/87 της Μεικτής Επιτροπής ΕΟΚ-Ισλανδίας εφαρμόζεται εντός της Κοινότητας.  Το κείμενο της απόφασης επισυνάπτεται στον παρόντα κανονισμό.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από 1ης Ιουλίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 21 Μαρτίου 1988.  Για το Συμβούλιο  Ο Πρόεδρος  K. TOEPFER  (1) ΕΕ αριθ. L 301 της 31. 12. 1972, σ. 2.  ΑΠΟΦΑΣΗ αριθ. 3/87 ΤΗΣ ΜΕΙΚΤΗΣ ΕΠΙΤΡΟΠΗΣ ΕΟΚ-ΙΣΛΑΝΔΙΑΣ  της 25ης Φεβρουαρίου 1988  για την τροποποίηση του πρωτοκόλλου αριθ. 3 με σκοπό τον προσδιορισμό των λεπτομερειών εφαρμογής της απόφασης αριθ. 3/86 στην Ισπανία, τις Καναρίους Νήσους και τη Θέουτα και Μελίλια  Η ΜΕΙΚΤΗ ΕΠΙΤΡΟΠΗ,  Έχοντας υπόψη:  τη συμφωνία ανάμεσα στην Ευρωπαϊκή Οικονομική Κοινότητα και τη Δημοκρατία της Ισλανδίας, που υπογράφτηκε στις Βρυξέλλες στις 22 Ιουλίου 1972,  το πρωτόκολλο αριθ. 3 σχετικά με την έννοια των «προϊόντων καταγωγής» και τις μεθόδους διοικητικής συνεργασίας, που στο εξής ονομάζεται «πρωτόκολλο αριθ. 3», και ιδίως το άρθρο 28,  Εκτιμώντας:  ότι το πρωτόκολλο αριθ. 3 τροποποιήθηκε με την απόφαση αριθ. 2/86 της Μεικτής Επιτροπής ΕΟΚ-Ισλανδίας της 20ής Ιουνίου 1986 λόγω της προσχώρησης της Ισπανίας και της Πορτογαλίας στις Ευρωπαϊκές Κοινότητες, ώστε να διασφαλιστεί η ορθή εφαρμογή του εμπορικού καθεστώτος που προβλέπεται στα πρωτόκολλα τα οποία αποτελούν συνέπεια της εν λόγω προσχώρησης·  ότι για να ληφθούν υπόψη οι απλουστεύσεις των εγγράφων σχετικά με την απόδειξη καταγωγής, οι οποίες προβλέφθηκαν στο πρωτόκολλο αριθ. 3 με την απόφαση αριθ. 3/86 της Μεικτής Επιτροπής ΕΟΚ-Ισλανδίας της 1ης Δεκεμβρίου 1986, είναι απαραίτητο να ολοκληρωθούν οι διατάξεις που προβλέπονται στα άρθρα 24 και 25β του πρωτοκόλλου αριθ. 3 σχετικά με την προσχώρηση της Ισπανίας και της Πορτογαλίας,  ΑΠΟΦΑΣΙΖΕΙ:  Άρθρο 1  Το πρωτόκολλο αριθ. 3 τροποποιείται ως εξής:  1. Προστίθεται στο άρθρο 24 η ακόλουθη παράγραφος:  «6. α) Η παράγραφος 1 στοιχείο α) εφαρμόζεται κατ' αναλογία στα προϊόντα που καλύπτονται από τα τιμολόγια τα οποία εκδίδονται στην Ισπανία στο πλαίσιο του άρθρου 8 παράγραφος 1.  β) Οι παράγραφοι 2 έως 4 σχετικά με την αναγραφή του σήματος "ES" εφαρμόζονται κατ' αναλογία στα τιμολόγια που εκδίδονται στο πλαίσιο του άρθρου 8 παράγραφος 1.»  2. Στο άρθρο 25β παράγραφος 4 προστίθεται το ακόλουθο εδάφιο:  «Στις περιπτώσεις κατά τις οποίες το τιμολόγιο εκδίδεται στις Καναρίους Νήσους ή τη Θέουτα και Μελίλια, στο πλαίσιο των διατάξεων που προβλέπονται στο άρθρο 8 παράγραφος 1, ο εξαγωγέας ή ο εξουσιοδοτημένος εκπρόσωπός του οφείλει να αναγράφει εμφανώς τα αρχικά "CCM" που υποδηλώνουν προϊόντα καταγωγής Καναρίων Νήσων ή Θέουτα και Μελίλια.»  Άρθρο 2  Η παρούσα απόφαση αρχίζει να ισχύει την ημέρα της έκδοσής της.  Εφαρμόζεται από 1ης Ιουλίου 1987. Το άρθρο 24 παράγραφος 6, που εμπεριέχεται στο άρθρο 1 σημείο 1 της παρούσας απόφασης εφαρμόζεται μέχρι τις 31 Δεκεμβρίου 1992.  Βρυξέλλες, 25 Φεβρουαρίου 1988.  Για τη Μεικτή Επιτροπή  Ο Πρόεδρος  E. BENEDIKTSSON